VLASTNÝ MATERIÁL

Iniciatívny materiál predkladá návrh na zrušenie úlohy, ktorú prijala vláda SR koncom minulého roku, aby v nadväznosti na Európskou komisiou avizovaný akčný plán pre udržateľnú výrobu a spotrebu zabezpečila v podmienkach SR do konca roku 2008 koordinované uplatňovanie a posilnenie rôznych nástrojov týkajúcich sa trvalo udržateľnej výroby a spotreby.

Číslo uznesenia/zo dňa:   	1091 z 19. decembra 2007	
Názov uznesenia      	K návrhu stratégie uplatňovania dobrovoľných nástrojov       environmentálnej politiky v SR	
Predkladateľ:	minister životného prostredia	
Číslo úlohy:	B.1.	
Gestor na úrovni vlády SR:	minister životného prostredia	
Text úlohy:	v spolupráci s ostatnými ministrami a predsedami ostatných ústredných orgánov štátnej správy SR vypracovať  Akčný plán pre udržateľnú výrobu a spotrebu v súlade s usmernením Európskej komisie.	
Termín úlohy:	do 31.decembra 2008	
Odôvodnenie zrušenia:	Európska komisia až 16.7.2008 zverejnila materiál OZNÁMENIE KOMISIE EURÓPSKEMU PARLAMENTU, RADE, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV o akčnom pláne pre trvalo udržateľnú spotrebu a výrobu a trvalo udržateľnú priemyselnú politiku / KOM (2008)397 v konečnom znení/.
Ide o integrovaný balík záväzných a dobrovoľných  opatrení, ktorých prioritným cieľom je znížiť mernú spotrebu  surovín a energií, tvorbu emisií v rámci celého životného cyklu výrobkov a tak znížiť negatívny vplyv výrobkov na životné prostredie.
Problematikou sa zaoberala Rada pre konkurencieschopnosť (vnútorný trh, priemysel a výskum) konaná 25.-26. septembra 2008, Rada pre dopravu, telekomunikácie a energetiku konaná 9.-10. októbra 2008, ale Rada pre životné prostredie konaná 25. októbra 2008 predmetnú problematiku vyradila zo svojho programu v dôsledku rozdielneho názoru niektorých členských štátov na vybrané otázky.
Rada EÚ na úrovni ministrov životného prostredia dňa 4. decembra 2008 schválila závery Rady týkajúce sa predmetného akčného plánu, súčasne  predsedníctvo v Rade EÚ konštatovalo, že napriek súhlasu so všeobecnou orientáciou, k jednotlivým nástrojom sú odlišné názory a diskusia bude pokračovať v roku 2009 počas českého a švédskeho predsedníctva v Rade EÚ.
Vzhľadom k vyššie uvedenému je potrebné úlohu B.1. uznesenia vlády SR č. 1091 z 19. decembra 2007 zrušiť.